
Μολονότι εδώ και τρία χρόνια ο νό¬ 
μος της μαφίας επιχειρεί να επιβάλει 
άκρα του τάφου σιωπή στην πόλη 
της Νέας Φιλαδέλφειας-Νέας Χαλκη¬ 
δόνας, προκειμένου να τεθεί σε εφαρ¬ 
μογή το Ρυθμιστικό Σχέδιο Αθήνας, 
αρχής γενομένης από την υλοποίηση 
του εγκληματικού για τη γειτονιά μας 
και το δάσος της επενδυτικού σχεδίου 
της Δικέφαλος 1924 ΑΕ, το εν λόγω 
σχέδιο δεν κατάφερε να αποκτήσει και 
ούτε πρόκειται ποτέ να αποκτήσει κα¬ 
μιά κοινωνική νομιμοποίηση και συναί¬ 
νεση από το λαό της πόλης μας. 

Παρά τις απειλές κατά της ζωής, τους 
τραμπουκισμούς, τα πογκρόμ και τις 
δολοφονικές επιθέσεις των ταγμάτων 
εφόδου των επιχειρηματικών συμφε¬ 
ρόντων σε αγωνιζόμενους κατοίκους, 
τη διάλυση δημόσιων συγκεντρώσεων 


και τις αντισυγκεντρώσεις, τον απο¬ 
κλεισμό λειτουργίας των αυτοδιαχειρι- 
ζόμενων χώρων της περιοχής (Στρού¬ 
γκα και Ααϊκή Συνέλευση), ο αγώνας 
των κατοίκων της περιοχής μας έχει 
επιτύχει μέχρι σήμερα όχι μόνο αυτό 
το σχέδιο να βρίσκεται ακόμα στα 
χαρτιά και τις... μακέτες, αλλά κυρίως 
να επιβεβαιώσει τη δύναμη και τις επι¬ 
τυχίες των κινητοποιήσεων που εκδη¬ 
λώνονται από τα κάτω, καθώς και τις 
παρακαταθήκες που αυτές αφήνουν 
για το ευρύτερο ανταγωνιστικό κίνη¬ 
μα, τις πολιτικές δυνάμεις και τους με¬ 
μονωμένους αγωνιστές που το απαρ¬ 
τίζουν. Αυτός ο αγώνας πλησιάζει στη 
νικηφόρα κατάληξή του, αρκεί να εμ¬ 
μείνουμε αταλάντευτα σ’ αυτόν. 

Υπό το φως των παραπάνω, τα γεγο¬ 
νότα που λαμβάνουν χώρα στην πόλη 


μας τους τελευταίους τρεις μήνες απο¬ 
κτούν ευρύτερη σημασία και αφορούν 
συνολικά τους κοινωνικούς αγώνες 
ενάντια στα μνημόνια, το ξεπούλημα 
της δημόσιας περιουσίας, το πλιάτσι¬ 
κο σε βάρος του φυσικού πλούτου και 
του περιβάλλοντος, τους αγώνες ενά¬ 
ντια στην κινεζοποίηση της εργαζόμε¬ 
νης κοινωνίας, την αντίσταση ενάντια 
στην καπιταλιστική βαρβαρότητα. 

Αμέσως μόλις εκδηλώθηκε η πρώτη 
πράξη αντίστασης και οι λίγοι αρχικά 
εύψυχοι κάτοικοι της περιοχής αποφά¬ 
σισαν να πάρουν την κατάσταση στα 
χέρια τους, άρχισαν να εκδηλώνονται 
και τα πρώτα έμπρακτα αποτελέσματα 
αυτής της αντίστασης. Ηταν τότε, στα 
τέλη Μάη του 2014, που ο νεοεκλεγείς 
δήμαρχος Αρης Βασιλόπουλος δήλω¬ 
νε σε συνέντευξή του -δύο μόλις μέρες 
μετά την εκλογή του- πως ήταν έτοιμος 
να συζητήσει την αρπαγή των 6 στρεμ¬ 
μάτων από την ιδιωτική εταιρία του 
Μελισσανίδη, καθώς το κόμμα που τον 
στήριζε είχε προβεί σε παρασκηνιακή 
συμφωνία με τον μεγάλο καπιταλιστή, 
αλλά έπειτα από τα γεγονότα εκείνων 
των ημερών αναγκάστηκε να ανακα¬ 
λέσει τα λεγόμενά του, ισχυριζόμενος 
πως... πιέστηκε και μπερδεύτηκε, ενώ 


στην ίδια αναδίπλωση υποχρεώθη¬ 
κε και το κόμμα της τότε αξιωματικής 
αντιπολίτευσης (ΣΥΡΙΖΑ), με αποτέλε¬ 
σμα να καταψηφίσει τις υπέρ Μελισσα- 
νίδη διατάξεις του Ρυθμιστικού Σχεδίου 
και να δηλώσει ότι θα τις καταργήσει 
όταν έλθει στην κυβέρνηση (όπως 
ακριβώς θα έσκιζε τα μνημόνια). 

Από την πρώτη στιγμή της διακυβέρ¬ 
νησης ΣΥΡΙΖΑ-ΑΝΕΑ, όμως, υλο¬ 
ποιούνται πιστά οι απαιτήσεις των 
επιχειρηματικών συμφερόντων Μελισ- 
σανίδη, ακόμα και οι πιο προκλητικές, 
ακόμα και οι απροκάλυπτα παράνομες, 
με πιο πρόσφατο κρούσμα την ψήφιση 
της φωτογραφικής (ν)τροπολογίας με 
σκοπό την έγκριση -με διάτρητες και 
παράνομες διαδικασίες- της υψομετρι¬ 
κής μελέτης από το υπουργείο Υποδο¬ 
μών και Μεταφορών. 

Αποδείχτηκε, λοιπόν, πως οι μηνύσεις 
και οι απειλές σε υπαλλήλους του δή¬ 
μου και οι επιθέσεις σε αιρετούς δεν 
είχαν τον τάχαμου... αντιεξουσιαστι- 
κό χαρακτήρα, όπως σ’ ένα κρεσέντο 
γελοιότητας υποστήριζαν οι φορείς 
τους, αλλά ήταν μια σαφής απόπειρα 
να σταλεί ένα τρομοκρατικό μήνυμα 
προς πάσα κατεύθυνση (κυρίως στους 


Το "Χαμπέρι" κυκλοφορεί σε δύο χιλι¬ 
άδες αντίτυπα και διανέμεται δωρεάν 
κι από χέρι σε χέρι. Αναζητήστε το στο 
αγαπημένο σας καφενείο και σε άλλα κα¬ 
ταστήματα σε όλη την πόλη, κι αν δεν το 
βρείτε επικοινωνήστε μαζί μας. Η εφημε¬ 
ρίδα συντάσσεται από ομάδα εργασίας 
της συνέλευσης του αυτοδιαχειριζό- 
μενου κοινωνικού χώρου "Στρούγκα". 
Τα ενυπόγραφα άρθρα εκφράζουν την 
άποψη των συντακτών τους. 

Λημοκρατία για τι; 

Λεν υπάρχει αμφιβολία ότι στην πόλη μας υπάρχει πρόβλημα δημοκρατίας, με την αστική 
έννοια του όρου. Και δεν υπάρχει μόνο τους τελευταίους τρεις μήνες, που ένα τάγμα εφό¬ 
δου, οργανωμένο με καθαρά φασιστικά χαρακτηριστικά, δέρνει, απειλεί, βανδαλίζει, απαγο¬ 
ρεύει. Υπάρχει τα τελευταία τρία χρόνια, με κάποια διαλείμματα ηρεμίας. 

Αν όμως μείνουμε μόνο στο πρόβλημα δημοκρατίας, θα παγιδευτούμε την επιφάνεια των 
πραγμάτων, αφήνοντας κάτω από αυτήν την επιφάνεια να παίζονται βρόμικα παιχνίδια. 

Το πρόβλημα δημοκρατίας έχει ειδικά χαρακτηριστικά. Εχει λόγους και αιτία. Δεν είναι το 
γενικό πρόβλημα δημοκρατίας, που υπάρχει έτσι κι αλλιώς σε κάθε αστικό κοινοβουλευτικό 
καθεστώς, αλλά ένα ειδικό πρόβλημα δημοκρατίας, που εστιάζεται στην καταστολή μιας 
ορισμένης άποψης, μιας ορισμένης πολιτικής και κοινωνικής συμπεριφοράς. 

Το γνωστό τάγμα εφόδου εμφανίστηκε (στην πραγματικότητα στάλθηκε) και ανέλαβε δρά¬ 
ση, όταν εμφανίστηκε αντίθεση αρχικά και αντίσταση στη συνέχεια στο συγκεκριμένο επι¬ 
χειρηματικό σχέδιο. Στο σχέδιο του Δ. Μελισσανίδη. 

Βεβαίως, υπάρχει κι ένας φασιστικός πυρήνας που θέλει να «καθαρίσει» γενικότερα τα 
πράγματα στη Νέα Φιλαδέλφεια - Νέα Χαλκηδόνα. Κι αυτός ο πυρήνας έχει έναν και μονα¬ 
δικό στόχο, τον οποίο δεν τον κρύβει: τη Στρούγκα. 

Αυτός ο πυρήνας, όμως, θα ήταν εντελώς ανίσχυρος να κάνει οτιδήποτε (το είχε ξαναπρο¬ 
σπαθήσει στο παρελθόν και έσπασε τα μούτρα του), αν δε συνέβαινε η Στρούγκα να πρω¬ 
τοστατήσει και να σηκώσει το μεγαλύτερο βάρος για την υπεράσπιση του Αλσους από την 
επέλαση των καταστροφικών επιχειρηματικών συμφερόντων. Βρήκε, λοιπόν, την ευκαιρία 
-στο πλαίσιο του γενικότερου στόχου του τάγματος εφόδου- ναλύσει και το ιδιαίτερο πρό¬ 
βλημά του με τη Στρούγκα. 

Αν είχαμε κάνει δήλωση μετάνοιας για την υπεράσπιση του Αλσους, δε θ’ αντιμετωπίζαμε 
σήμερα το ειδικό πρόβλημα δημοκρατίας. Το μεγάλο αφεντικό θα είχε μαζέψει τα σκυλιά 
του και όλοι μαζί θα περίμεναν... τα εγκαίνια του γηπέδου. Το πρόβλημα δημοκρατίας προ¬ 
κύπτει επειδή εξακολουθούμε να υπερασπιζόμαστε την πόλη και το άλσος της, όπως το κά¬ 
ναμε από την πρώτη στιγμή που ξεκίνησε η επίθεση των επιχειρηματικών συμφερόντων. 

Κάποιοι (λέγε με δημοτική αρχή), εκτιμώντας ότι συσσώρευσαν αρκετή πολιτική υπεραξία 
απ αυτή την υπόθεση, την κάνουν πλέον με ελαφρά πηδηματάκια. Περιορίζονται αποκλει¬ 
στικά στο πρόβλημα δημοκρατίας (αποσιωπώντας τη γενεσιουργό αιτία του) και την ίδια 
στιγμή απεμπολούν τα δικαιώματα των κατοίκων της πόλης μας, εγκαταλείποντας τα δικαι¬ 
ώματα που τους δίνει ο νόμος (γνωμοδοτική αρμοδιότητα του Δήμου, η οποία εξακολουθεί 
να υφίσταται). 

Δε θα τους ακολουθήσουμε, όπως δεν τους ακολουθήσαμε ποτέ. Εμείς δεν παίζουμε πο- 
λιτικάντικα παιχνίδια, εμείς δεν είμαστε παρακοιμώμενοι της εξουσίας, για μας υπέρτατο 
καθήκον είναι η υπεράσπιση της πόλης και του Αλσους μας. Θα συνεχίσουμε να υπερασπι¬ 
ζόμαστε Θερμοπύλες, ξέροντας πως όσοι Εφιάλτες κι αν φανούν, οι Μήδοι δεν πρόκειται 
να περάσουν (όπως δεν πέρασαν μέχρι τώρα). 

κατοίκους της περιοχής): «Οταν κά¬ 
νουν αυτά σε έναν αιρετό και δεν επεμ¬ 
βαίνει η αστυνομία, σκέψου τι μπορούν 
να κάνουν σε εμάς τους υπόλοιπους». 
Με την επίκληση της νομιμότητας, που 
τάχα παραβίαζαν οι τεχνικές υπηρε¬ 
σίες του Δήμου και η δημοτική αρχή, 
δεν επιχειρούσαν να αποκαταστήσουν 
τη νομιμότητα, την οποία υποτίθεται 
πως παραβίαζε ο δήμος, ούτε και να 
δώσουν λύση -με τη ψήφιση της (ν) 
τροπολογίας- στο κατά Ανδριόπουλο 
«νομοθετικό κενό» που υπήρχε (όπως 
αποδείχτηκε, κανένα νομοθετικό κενό 
δεν υπήρχε), αλλά να περάσουν το 
τρομοκρατικό μήνυμα ότι «νόμος είναι 
τα συμφέροντα του Μελισσανίδη». 

Είναι χαρακτηριστικό ότι, λίγες μόνο 
μέρες μετά τη ψήφιση της (ν)τροπο- 
λογίας, η ίδια η Δικέφαλος 1924 ΑΕ 
ακύρωνε με έγγραφό της την μέχρι 
τότε επιχειρηματολογία της (ότι δή¬ 
θεν ο Δήμος εμποδίζει την έκδοση της 
άδειας, αλλά πλέον παρακάμφθηκε), 
απευθυνόμενη εκ νέου στο Δήμο Νέας 


Φιλαδέλφειας - Νέας Χαλκηδόνας για 
το ζήτημα της υψομετρικής μελέτης, 
αναγνωρίζοντας έμπρακτα ότι η γνω- 
μοδοτική αρμοδιότητα του Δήμου όχι 
μόνο δεν έχει καταργηθεί, αλλά εξακο¬ 
λουθεί να υφίσταται όπως και προη¬ 
γούμενα. 

Ετσι λοιπόν, και σήμερα, παρά τους πα¬ 
νηγυρισμούς για τη δήθεν παράκαμ¬ 
ψη του Δήμου, λίγες μόνο μέρες μετά 
την ψήφιση της ντροπολογίας από τη 
Βουλή, στις 27 Απρίλη, εκδηλώθηκε 
μια ακόμα δολοφονική επίθεση των 
ταγμάτων εφόδου, αυτή τη φορά σε 
συγκέντρωση της ΑΝΤΑΡΣΥΑ στο 
Πνευματικό Κέντρο. Επιβεβαιώθηκε 
έτσι αυτό που εμείς λέγαμε από την 
αρχή: ότι στόχος των εμπροσθοφυλα¬ 
κών του κεφαλαίου δεν είναι να εφαρ¬ 
μοστεί η νομιμότητα, αλλά να επικρα¬ 
τήσει το μήνυμα ότι «νόμος είναι το 
δίκιο του Μελισσανίδη». Ξέρουν πολύ 
καλά ότι δεν μπορούν να επιτύχουν κα¬ 
μία συναίνεση μέσα στην κοινωνία της 
περιοχής, γΓ αυτό και εξαρχής στόχος 


ήταν να επικρατήσει ο φόβος και η ητ¬ 
τοπάθεια, για να μην εκδηλωθεί καμία 
αντίσταση και να μην αποκαλυφθούν 
οι τεράστιες εγκληματικές επιπτώσεις 
στην πόλη της Νέας Φιλαδέλφειας 
και το δάσος της, αλλά και στη γύρω 
περιοχή (Αλσος Προμπονά) από την 
υλοποίηση του επενδυτικού σχεδίου 
της Δικέφαλος 1924 ΑΕ και των άλλων 
εταιριών που υλοποιούν το γθηΙ 651:31:6 
ρΓθ]6ε1: του ομίλου Μελισσανίδη. Επι¬ 
χειρούν να επιβάλουν ένα πολιτικό, 
κοινωνικό και ταξικό απαρτχάιντ, για 
να μετατραπεί η περιοχή σε ένα τσι¬ 
φλίκι του μεγάλο καπιταλιστή, όπου 
νόμος θα είναι το δίκιο του αφεντικού 
και φύλακες του νόμου, τα τάγματα 
του κεφαλαίου, ο ιδιωτικός οπαδικός 
στρατός που θα επαναφέρει στην τάξη 
τους «αντιφρονούντες». 

Από τη μεριά μας βροντοφωνάζουμε 
ακόμα πιο δυνατά: Δε λυγίζουμε, δεν 
σταματάμε τον αγώνα. Μαζί με όλες 
τις αγωνιστικές δυνάμεις της πόλης και 
τις συλλογικότητες του κινήματος θα 


δώσουμε κι αυτή τη φορά τον αγώνα 
της υπεράσπισης της πόλης και του άλ¬ 
σους, στα χνάρια του μεγάλου αγώνα 
του 2Θ14, χτίζοντας ένα ευρύ ενωτικό 
μέτωπο πάλης ενάντια στα επιχειρημα¬ 
τικά συμφέροντα του Μελισσανίδη. 

Καλούμε τους κατοίκους της περιοχής 
να πλαισιώσουν με τη συμμετοχή τους 
τον αγώνα που διεξάγεται εδώ και τρία 
χρόνια και που όλα δείχνουν ότι θα εί¬ 
ναι νικηφόρος. Να μην αναθέσουν σε 
κανέναν σωτήρα την τύχη της πόλης 
και του δάσους της, να υπερασπιστούν 
τις κατακτήσεις του λαϊκού-εργατικού 
κινήματος για κοινωνική δικαιοσύνη 
και ελευθερία μέσα στις γειτονιές. 

Το Αλσος μας δε θα γίνει Μόντε Κάρ- 
λο, θα παραμείνει δάσος με όλα τα δέ¬ 
ντρα στη θέση τους. Η Νέα Φιλαδέλ¬ 
φεια δε θα γίνει Παλέρμο, θα συνεχίσει 
να είναι γειτονιά. Η Στρούγκα δε θα 
γίνει ένα ακόμα μαγαζί, θα μείνει για 
πάντα ελεύθερος και ανοιχτός κοινω¬ 
νικός χώρος. 


ΛΙΛΜΛΝΤΙΛ ΚΑΙ ΛΑΣΠΕΣ ΣΤΟΝ ΤΟΠΙΚΟ ΤΥΠΟ 


Από τις 25 Φλεβάρη, που εκδηλώνεται και βρί¬ 
σκεται ακόμα σε εξέλιξη η νέα επίθεση από τους 
τραμπούκους του Μελισσανίδη ενάντια στην 
αντιστεκόμενη στα επιχειρηματικά συμφέροντα 
γειτονιά της Νέας Φιλαδέλφειας, η ένοχη σιω¬ 
πή της συντριπτικής πλειοψηφίας του αστικού 
Τύπου, που είτε αποσιωπά είτε διαστρεβλώνει 
τα γεγονότα, είναι από μια άποψη εύλογη, κα¬ 
θόσον αυτοί που έχουν τα μέσα «ενημέρωσης» 
στα χέρια τους έχουν περισσότερα να κερδίσουν 
από τη διαφημιστική πίτα του ΟΠΑΠ παρά από 
την αποκάλυψη της αλήθειας για τον αγώνα 
των κατοίκων μιας γειτονιάς που διεκδικούν το 
δίκιο τους. 

Σε τοπικό επίπεδο, η πίτα είναι μικρότερη, αλλά 
υπάρχει πάντοτε η ελπίδα ότι αυτή μπορεί να με¬ 
γαλώσει. Και αυτή η ελπίδα προκαλεί μια βουλι¬ 
μία... παραπληροφόρησης και διαστρέβλωσης. 
Μπας και μας προσέξει το «μεγάλο αφεντικό», 
βρε αδερφέ. Η στάση της πλειοψηφίας του το¬ 
πικού Τύπου δεν μπορεί να μείνει ασχολίαστη 
από τη συλλογικότητά μας, όταν το γνωστό 
σύνθημα «Αλήτες-ρουφιάνοι-δημοσιογράφοι» 
βρίσκει πλέον γνήσιους εκφραστές του σε πρό¬ 
σωπα συμπολιτών μας. Επιβάλλεται, λοιπόν, να 
τοποθετηθούμε κι εμείς. 

Εδώ και τρία χρόνια, από καιρού εις καιρόν, 
αίμα κυλά στην πόλη μας. Και το χέρι που χύνει 
το αίμα είναι πάντοτε ίδιο. Η αρχή ήταν οι τρα- 
μπουκισμοί και οι απειλές κατά της ζωής κατοί¬ 
κων, στο Πνευματικό Κέντρο, στις 29 Μάη του 
2014. Ακολούθησε το δολοφονικό πογκρόμ 
της 20ής Ιούνη του 2014 εναντίον της συγκέ¬ 
ντρωσης του Συντονιστικού Κατοίκων Νέας 
Φιλαδέλφειας-Νέας Χαλκηδόνας και Γύρω Περι¬ 
οχών και η απόπειρα εμπρησμού του κτιρίου της 
Στρούγκας. Ακολούθησαν: διάλυση δημοτικών 
συμβουλίων και δημόσιων εκδηλώσεων για την 
υπεράσπιση της πόλης και του άλσους, ξυλο¬ 


δαρμοί πολιτών και επιθέσεις σε σπίτια πολιτών 
που προσέφυγαν στο ΣτΕ, επίθεση και τραυμα¬ 
τισμός μαχόμενου δημοσιογράφου της πόλης 
στις 06/01/2015, ξυλοδαρμός και κυνήγημα του 
προέδρου του δημοτικού συμβουλίου από δε- 
καμελή ομάδα τραμπούκων-χούλιγκαν, υπό το 
βλέμμα του διοικητή του τοπικού Αστυνομικού 
Τμήματος, ζημιές σε ανεγειρόμενη οικοδομή 
συγγενικού προσώπου του δημάρχου. Και στις 
27 Απρίλη, στη συγκέντρωση της ΑΝΤΑΡΣΥΑ, 
το αίμα κύλησε ξανά στην πόλη μας. 

Κι όμως, ακόμα και αυτό το γεγονός είτε απο¬ 
κρύφτηκε είτε παρουσιάστηκε διαστρεβλωμένο 
στην πλειοψηφία του τοπικού Τύπου! Κάποιοι... 
διαμαντένιοι χαρακτήρες του τοπικού Τύπου 
μετατρέπουν το ψέμα σε «είδηση» ή «άποψη», 
επιδιώκοντας - με προσήλωση ζηλωτή - τη συ¬ 
χνή αναπαραγωγή του από τη γνωστή ναυαρχί¬ 
δα των «υπαλληλικών» ισοστελίδων. ΓΓ αυτούς 
τους... αδάμαντες της δημοσιογραφίας, η αλή¬ 
θεια είναι μόνο ένας ψευδεπίγραφος τίτλος. 

Τα αποκαλυπτήρια κάποιων παπαγάλων, που 
τσιρίζουν μόνο για λογαριασμό του αφεντικού 
τους, προσδοκώντας να βάλει το χέρι στην 
τσέπη και να τους δώσει σποράκια, δεν έχουν 
τελειωμό. Κρατώντας δήθεν επαμφοτερίζουσα 
στάση και εμφανιζόμενοι ως θιασώτες των ίσων 
αποστάσεων, έχουν στην πραγματικότητα δια¬ 
λέξει από καιρό πλευρά, και συμπεριφέρονται 
ως γνήσιοι συνεχιστές της σχολής του Γκέμπελς. 
ΓΓ αυτό και σιωπούν μπροστά σε σκηνικά βίας 
και φίμωσης του λαού της Φιλαδελφειας-Χαλκη- 
δόνας, παρέχοντας επί της ουσίας κάλυψη στον 
μαφιόζικο ιδιωτικό στρατό, ο οποίος εκδηλώνει 
το δολοφονικό του έργο με την ανοχή και την 
προστασία του αστυνομικού μηχανισμού, δημο¬ 
τικών παρατάξεων, κονδυλοφόρων των τοπι¬ 
κών Μέσων «ενημέρωσης» και όλου του συρ¬ 
φετού που υπηρετεί το νόμο της μαφίας. 


Εκτός από κάποιους που έσπευσαν να δώσουν 
τις... φιλικές συμβουλές τους για χτυπήματα 
μακριά από τα μάτια του κόσμου και όχι φόρα 
παρτίδα, κάποιοι άλλοι θυμήθηκαν να ζητήσουν 
από τον Δήμο να κινητοποιήσει την αστυνομία 
με σκοπό τη σύλληψή μας. Επειδή διαπράξαμε 
το... μεγάλο έγκλημα να πάρουμε ένα ρημαγ¬ 
μένο χώρο και από ερείπιο να τον κάνουμε ξανά 
λειτουργικό και ανοιχτό στη γειτονιά και στις 
κοινωνικές ανάγκες της νεολαίας για δημιουρ¬ 
γικότητα, συμμετοχή, αλληλεγγύη, μοίρασμα και 
κοινωνικοποίηση. Τις τελευταίες μέρες, μάλιστα, 
προβαίνουν και σε συγκεκριμένες στοχοποιή- 
σεις κατοίκων της πόλης, είτε με ενυπόγραφες 
αναρτήσεις είτε με δημοσιευμένα σχόλια, νομί¬ 
ζοντας πως θα μας φοβίσουν. 

Με την ελπίδα θα μείνουν. Φαρμακωμένοι με 
το ίδιο τους το δηλητήριο. Δούλοι ενός κόσμου 
που πεθαίνει. Μαριονέτες εξουσιαστών, σαλτι¬ 
μπάγκοι στην αυλή των ισχυρών του χρήματος, 
σφουγγοκωλάριοι του κάθε κουροπαλάτη. 
Πάρτε το χαμπάρι! 

Το Αλσος μας δε θα γίνει «Μόντε Κάρλο», 
θα παραμείνει δάσος με όλα τα δέντρα 
στη θέση τους. 

Η Νέα Φιλαδέλφεια δε θα γίνει Παλέρμο, 
θα συνεχίσει να είναι γειτονιά και θα ανή¬ 
κει στους κατοίκους και όχι στα επιχειρη¬ 
ματικά συμφέροντα και τις εμπροσθοφυ¬ 
λακές τους. 

Κανένα πρόβατο δε σώθηκε βελάζονταςΙ 
ΑΝΤΙΣΤΑΣΗ - ΑΥΤΟΟΡΓΑΝΩΣΗ - ΑΛ¬ 
ΛΗΛΕΓΓΥΗ 

Αυτοδιαχειριζόμενος κοινωνικός χώρος 
Στρούγκα 

Απεργία πείνας Παλαιστίνιων πολιτικών κρατούμενων 

Η συγκυβέρνηση ΣΥΡΙΖΑ-ΑΝΕλ είναι συνένοχη 
στα 8ιαρκή εγκλήματα του Ισραηλίτου κράτους 
Νίκη στα όπλα της παλαιστινιακής αντίστασης 


Νίκη στον αγώνα των Παλαιστίνιων 
κρατουμένων! 

Πορεία αλληλεγγυηςι Σάββατο 20/5 
στις 12 μμ, Μοναστηράκι 

Από τις 17 Απριλίου, περισσότεροι από 1.500 Πα¬ 
λαιστίνιοι πολιτικοί κρατούμενοι βρίσκονται σε 
απεργία πείνας στις φυλακές του 
Ισραήλ, απαιτώντας καλύτερες συν¬ 
θήκες κράτησης, δίνοντας στη κίνη¬ 
σή τους την ονομασία «Ελευθερία 
και Αξιοπρέπεια». Η απεργία πείνας 
ξεκίνησε με πρωτοβουλία του φυλα¬ 
κισμένου από το 2002 ηγετικού στε¬ 
λέχους της Φατάχ, Μαρουάν Μπαρ- 
γούθι, καταδικασμένου σε πέντε 
φορές ισόβια για «τρομοκρατία» και 
εκτελέσεις αξιωματούχων Ισραηλι- 
νών στη διάρκεια της δεύτερης Ιντι- 
φάντα, το 2000, της οποίας υπήρξε 
ένας από τους πρωτεργάτες. Στη 
συνέχεια, έλαβαν την απόφαση να 
συμμετάσχουν στην απεργία πείνας 
το Λαϊκό Μέτωπο για την Απελευθέ¬ 
ρωση της Παλαιστίνης, η Χαμάς και 
η Παλαιστινιακή Ισλαμική Τζιχάντ. 

Περισσότεροι από 6.500 Παλαιστίνι¬ 
οι, μεταξύ των οποίων 57 γυναίκες, 

300 ανήλικοι, 800 που χρήζουν άμε¬ 
σης ιατρικής φροντίδας και 18 δημο¬ 
σιογράφοι, είναι αυτή τη στιγμή φυ¬ 
λακισμένοι από το Ισραήλ. Περίπου 
500 απ αυτούς κρατούνται βάσει 
του εξωδικαστικού συστήματος της 
διοικητικής κράτησης το οποίο επι¬ 
τρέπει φυλάκιση χωρίς δίκη και χω¬ 
ρίς απαγγελία κατηγοριών, με απο¬ 
τέλεσμα οι σιωνιστές να συνεχίζουν 
να εφαρμόζουν μία πολιτική απαρ¬ 
τχάιντ σε βάρος του δοκιμαζόμενου 
παλαιστινιακού λαού. Εκτός αυτών, 

13 Παλαιστίνιοι βουλευτές βρίσκο¬ 
νται στα μπουντρούμια του κράτους 
-τρομοκράτη Ισραήλ. 

Κεντρικά αιτήματα των Παλαιστινί¬ 
ων κρατουμένων είναι η βελτίωση 
των απάνθρωπων συνθηκών κρά¬ 
τησής τους: να τερματιστούν η στέ¬ 
ρηση βασικών τους δικαιωμάτων, όπως είναι οι 
επισκέψεις, αλλά συχνά ακόμη και η στοιχειώδης 
επικοινωνία με την οικογένειά τους ή ακόμη και 
τους συνηγόρους τους, τα βασανιστήρια, η κρά¬ 
τηση παιδιών, η ανυπαρξία ιατρικής φροντίδας, 
η πρακτική της διαρκούς απομόνωσης, η εξευτε¬ 
λιστική και απάνθρωπη συμπεριφορά απέναντί 
τους. Χαρακτηριστικά, οι σιωνιστές χλευάζουν τον 
απεργό πείνας Μπαργούθι και οργανώνουν προ¬ 
κλητικά και ανερυθρίαστα μπάρμπεκιου έξω από 
τις φυλακές που βρίσκονται οι απεργοί πείνας! Επί¬ 
σης, ζητούν να τοποθετηθούν δημόσια τηλέφωνα 
στις φυλακές, κλιματισμός και τηλεοράσεις, να γίνει 


σεβαστό το δικαίωμά τους στην εκπαίδευση και να 
λάβει τέλος η αδιανόητη πρακτική της «διοικητικής 
κράτησης», της κράτησης δηλαδή ενός συλληφθέ- 
ντα χωρίς απαγγελία κατηγορίας επ αόριστον, κάτι 
που σημαίνει ότι δεν έχει καμία επαφή ούτε με συνή¬ 
γορο, ούτε με την οικογένειά του. 

Απέναντι στους ανυπότακτους Παλαιστίνιους, οι 
οποίοι με όπλο το ίδιο τους το σώμα και διακιν¬ 


δυνεύοντας την ίδια τους τη ζωή αγωνίζονται για 
τα στοιχειώδη δικαιώματα τους, οι μακελάρηδες 
σιωνιστές κρατούν προς το παρόν αδιάλλακτη 
στάση, δίχως καμία διάθεση διαπραγμάτευσης, 
καθώς -όπως δήλωσε στον ραδιοφωνικό σταθμό 
του στρατού ο ισραηλινός υπουργός Εσωτερικής 
Ασφάλειας Γκιλάντ Ερντάν- «πρόκειται για έγκλει¬ 
στους τρομοκράτες και δολοφόνους, οι οποίοι 
λαμβάνουν αυτό που τους αξίζει και δεν έχουμε 
λόγο να διαπραγματευτούμε μαζί τους». Μάλι¬ 
στα, ο ίδιος διέταξε την κατασκευή ενός πρόχειρου 
στρατιωτικού νοσοκομείου, προκειμένου να μετα- 
φέρονται εκεί οι Παλαιστίνιοι απεργοί πείνας για 


την επιβολή αναγκαστικής σίτισης, πρακτική την 
οποία αρνούνται να εφαρμόσουν με βάση την ια¬ 
τρική δεοντολογία -ο ΟΗΕ την χαρακτηρίζει βασα¬ 
νιστήριο- οι γιατροί των πολιτικών νοσοκομείων. 
Παράλληλα, εκπρόσωπος της Ισραηλινής Υπηρε¬ 
σίας Φυλακών άφησε ανοικτό το ενδεχόμενο βί¬ 
αιης επέμβασης στα κελιά για τον τερματισμό της 
απεργίας πείνας, ενώ ήδη οι διαδηλώσεις συμπα¬ 
ράστασης στους απεργούς πείνας 
στη Δυτική Οχθη δέχονται άγρια 
καταστολή. 

Την ίδια στιγμή που το κράτος-τρο- 
μοκράτης του Ισραήλ εφαρμόζει 
μία πολιτική γενοκτονίας, διαπράτ- 
τοντας δολοφονικές ενέργειες σε 
βάρος του παλαιστινιακού λαού, το 
ελληνικό κράτος και η αστική τάξη 
του προωθούν την ενίσχυση των δι¬ 
μερών σχέσεων Ελλάδας-Ισραήλ σε 
πολιτικό, οικονομικό και στρατιωτι¬ 
κό επίπεδο. Ποιος μπορεί να ξεχάσει 
τις δηλώσεις του πρωθυπουργού 
της «αριστερός» του κεφαλαίου 
Αλ.Τσίπρα, όταν έγραφε στο βιβλίο 
επισκεπτών του ακροδεξιού ισραη- 
λινού προέδρου: «Είναι μεγάλη μου 
τιμή να βρίσκομαι στην ιστορική 
σας πρωτεύουσα και να συναντώ 
τις εξοχότητές σας», αναγνωρίζο¬ 
ντας την Ιερουσαλήμ σαν πρωτεύ¬ 
ουσα του Ισραήλ; Κίνηση, την οποία 
ούτε οι «φονιάδες των λαών Αμερι- 
κάνοι» Χένρι Κίσινγκερ και Ρίτσαρντ 
Νίξον δεν είχαν τολμήσει να κάνουν. 
Ταυτόχρονα, η ντόπια παρασιτική 
αστική τάξη αναβαθμίζει τις οικο¬ 
νομικές σχέσεις με το Ισραήλ στον 
ενεργειακό τομέα, έχοντας θέσει 
ως στόχο τη συνεκμετάλλευση των 
κοιτασμάτων φυσικού αερίου στην 
ΑΟΖ Κύπρου-Ισραήλ-Ελλάδας, υπό 
αμερικάνικη επιτροπεία, και τη με¬ 
τατροπή της χώρας σε ενεργειακό 
κόμβο των αμερικάνικων ενεργεια¬ 
κών μονοπωλίων. 

Εξάλλου, ο ελληνικός στρατός συμ¬ 
μετέχει σε πληθώρα στρατιωτικών 
ασκήσεων με το Ισραήλ, ενώ η Ελ¬ 
λάδα επί συγκυβέρνησης ΣΥΡΙΖΑ- 
ΑΝΕΛ είναι η μοναδική χώρα στον κόσμο, εκτός 
από τις ΗΠΑ, που έχει υπογράψει με το Ισραήλ τη 
συμφωνία (5ΐ3ΐυ5 οί ΡθΓε65 Α§Γ66ηη6ηΐ) η οποία 
ρυθμίζει το καθεστώς που διέπει τη διαμονή στις 
δύο χώρες στρατιωτικού προσωπικού κατά τη δι¬ 
άρκεια μετακίνησής του στο πλαίσιο στρατιωτικών 
ασκήσεων και συνεργασιών. 

Η συγκυβέρνηση ΣΥΡΙΖΑ-ΑΝΕΛ, συνεχίζοντας 
επάξια το έργο των προηγούμενων μνημονιακών 
κυβερνήσεων, βαθαίνει την κοινωνική λεηλασία και 
είναι υπεύθυνη για το τσάκισμα των εργασιακών 
δικαιωμάτων, την υπογραφή του τρίτου και, πλέον, 
και του τέταρτου μνημονίου, δεν διστάζει να ενισχύ- 

σει τις σχέσεις του ελληνικού κράτους 
με το κράτος των σιωνιστών. Ενα 
κράτος-δολοφόνο, το οποίο κατέχει 
εδώ και εφτά δεκαετίες τα εδάφη της 
Παλαιστίνης, έχει οδηγήσει στην προ¬ 
σφυγιά εκατομμύρια Παλαιστίνιους 
και εφαρμόζει συστηματική πολιτική 
γενοκτονίας του αντιστεκόμενου πα¬ 
λαιστινιακού λαού. Ενα κράτος που 
αποτελεί τον σημαντικότερο σύμμα¬ 
χο του αμερικάνικου ιμπεριαλισμού 
στη Μ. Ανατολή, ασκώντας και το 
ίδιο επεκτατική πολιτική. 

Από τη μνημονιακή Ελλάδα εκφρά¬ 
ζουμε τη διεθνιστική μας αλληλεγγύη 
στον αγωνιζόμενο παλαιστινιακό 
λαό. Γιατί η ηρωική αντίσταση στα 
εδάφη της Παλαιστίνης και η επανα¬ 
στατική παράδοση που συνεχίζεται 
είναι για όλους τους καταπιεσμένους 
λαούς φωτεινός φάρος. Γιατί, όπως 
γράφει και ο επαναστάτης Ζορζ 
Ιμπραχίμ Αμπνταλά,ο μακροβιότερος 
πολιτικός κρατούμενος (32 χρόνια 
αιχμάλωτος στις γαλλικές φυλακές). 


«η Αντίσταση συνεχίζεται και σίγου¬ 
ρα θα συνεχιστεί όσο διαρκεί η κατο¬ 
χή.... Παρολαυτά, θέλω να στρέψω 
την προσοχή σας στον συνεχώς αυ¬ 
ξανόμενο αριθμό ανήλικων παλαι¬ 
στινιών που εμπλέκονται όλο και πε¬ 
ρισσότερο στον αγώνα των λαϊκών 
μαζών, που υφίστανται την καταστο¬ 
λή του σιωνιστικού στρατού και των 
δικαστών του που τους επιβάλλουν 
ολοένα και πιο εξοντωτικές ποινές... 
Δύο λόγια που και που σε κάθε "λι- 
ονταράκΓ και σε κάθε "ανθό", δίνουν 
στους σιωνιστές δεσμοφύλακες να 
καταλάβουν ότι αυτοί οι ανήλικοι δεν 
είναι μόνοι». 

Η Συνέλευση Αλληλεγγύης στους 
Απεργούς Πείνας Παλαιστίνιους 
Κρατούμενους, που συγκροτήθηκε 
αμέσως μετά την έναρξη της μαζικής 
απεργίας πείνας, κάλεσε την Πρω¬ 
τομαγιά στη σύσταση αγωνιστικού 
μπλοκ σε ένδειξη αλληλεγγύης στους 
παλαιστίνιους κρατούμενους απερ¬ 
γούς πείνας. Δεκάδες συντρόφισ- 


σες και σύντροφοι συμμετείχαν στο 
μπλοκ της συνέλευσης, στηρίζοντας 
την προσπάθεια να δημιουργηθεί 
μια πρώτη ρωγμή στο φράγμα της 
σιωπής που έχουν επιβάλει όλα τα 
μεγάλα μέσα ενημέρωσης για τη μα¬ 
ζική απεργία πείνας των παλαιστινιών 
πολιτικών κρατουμένων. 

Την Τρίτη στις 2 Μάη, στις όμμ, 
πραγματοποιήθηκε συγκέντρωση δι¬ 
αμαρτυρίας έξω από την ισραηλινή 
πρεσβεία μετά από κάλεσμα της συ¬ 
νέλευσης. Στο κάλεσμα ανταποκρίθη- 
καν εκατοντάδες διαδηλωτές, Ελλη¬ 
νες και Παλαιστίνιοι της διασποράς. 
Η πρεσβεία ζώστηκε από ΜΑΤ πολύ 
νωρίτερα από την ώρα της συγκέ¬ 
ντρωσης. 

Την Πέμπτη στις 4 Μάη, πραγματο¬ 
ποιήθηκε συγκέντρωση διαμαρτυρίας 
έξω από την Ταινιοθήκη της Ελλάδας 
ενάντια στο προκλητικό πενθήμερο 
αφιέρωμα σιωνιστικής κινηματογρα¬ 
φικής προπαγάνδας που φιλοξένησε 
η Ταινιοθήκη της Ελλάδας υπό την 


αιγίδα της ισραηλινής πρεσβείας. Οι 
πρώτοι συγκεντρωμένοι περικυκλώ¬ 
θηκαν αμέσως από ασφυκτικό κλοιό 
των ΜΑΤ και απωθήθηκαν στο απέ¬ 
ναντι πεζοδρόμιο της Ιεράς Οδού. 
Παρά την ασφυκτική περικύκλωση 
της Ταινιοθήκης από διμοιρίες ΜΑΤ 
και ΥΜΕΤ, ελάχιστοι πήγαν να πα¬ 
ρακολουθήσουν το αφιέρωμα. Στην 
κινηματογραφική αίθουσα δεν ήταν 
ούτε δέκα άτομα. Σε αυτό συνέβαλαν 
αποφασιστικά και οι συγκεντρωμένοι 
σύντροφοι που φώναζαν συνεχώς 
συνθήματα και μοίραζαν την ανακοί¬ 
νωση της συνέλευσης, που καλούσε 
όσους είχαν σκοπό εκείνο το απόγευ¬ 
μα να μπουν στην Ταινιοθήκη και να 
παρακολουθήσουν το αφιέρωμα, να 
σκεφτούν για λίγο τους «Πόντιους 
Πιλάτους» της σύγχρονης ιστορίας. 
Το ερχόμενο Σάββατο, στις 20 Μάη, 
οι κινητοποιήσεις αλληλεγγύης συνε¬ 
χίζονται με συγκέντρωση στο Μονα¬ 
στηράκι και πορεία, στις 12 το μεση¬ 
μέρι. 


ΓΙΑ ΤΗ ΝΕΑ ΔΟΛΟΦΟΝΙΚΗ ΕΠΙΘΕΣΗ ΤΩΝ ΤΑΓΜΑΤΩΝ 
ΕΦΟΔΟΥ ΤΩΝ ΕΠΙΧΕΙΡΗΜΑΤΙΚΩΝ ΣΥΜΦΕΡΟΝΤΩΝ 

Η ΝΕΛΦΙΛΑΛΕΛΦΕΙΑΛΕ ΘΑ ΓΙΝΕΙ ΠΑΛΕΡΜΟ! 


Η πρωτόγνωρη φασιστική καταστολή με την οποία αντιμετωπί¬ 
ζονται εδώ και τρία χρόνια οι αγωνιζόμενοι κάτοικοι της Νέας Φι¬ 
λαδέλφειας, που προβάλλουν αντίσταση ενάντια στην εφαρμογή 
του Ρυθμιστικού σχέδιου Αθήνας και στα επιχειρηματικά συμφέ¬ 
ροντα Μελισσανίδη, αλλά και όσοι αντιστέκονται ενάντια στην 
επέλαση του κεφαλαίου και την προσπάθεια να μετατραπουν οι 
γειτονιές μας σε μοντέρνες φυλακές και σε αυλές των επιχειρηματι¬ 
κών συμφερόντων, έδειξε ακόμα μια φορά το βάρβαρο πρόσωπό 
της στη γετονιά μας. 

Με την τραμπούκικη απόπειρα διάλυσης της πολιτικής εκδήλωσης 
της ΑΝΤΑΡΣΥΑ στο Πνευματικό Κέντρο, την Πέμπτη 27 Απρίλη 
(η εκδήλωση είχε τίτλο: «Ο αγώνας για δημοκρατικές ελευθερίες 
και δημόσιους χώρους ενάντια στα επιχειρηματικά συμφέροντα») 
και τη δολοφονική επίθεση στον κόσμο της συγκέντρωσης, όταν 
αποχωρούσε, από τα τάγματα εφόδου των επιχειρηματικών συμ¬ 
φερόντων Μελισσανίδη σε αγαστή συνεργασία -όπως πάντοτε- 
με τις δυνάμεις καταστολής, έπεσαν για ακόμη μια φορά οι μάσκες. 
Πλέον έγινε ξεκάθαρο πως τα αλλεπάλληλα χτυπήματα της μαφί¬ 
ας δεν καταφέρονται μόνο στους αυτοδιαχειριζόμενους χώρους 
της περιοχής μας και στους αγωνιζόμενους κατοίκους της που δι¬ 
αφωνούν με το καταστροφικό σχέδιο της «Δικέφαλος 1924 ΑΕ», 
αλλά απώτερος σκοπός είναι η επιβολή ενός πολιτικού, κοινωνι¬ 
κού και ταξικού απαρτχάιντ στην πόλη μας. Με τους ξυλοδαρμούς 
αγωνιστών το προηγούμενο διάστημα, τον αποκλεισμό εδώ και 
δύο μήνες των δύο αυτοδιαχειριζόμενων χώρων, της Στρούγκας 
και της Αάίκής Συνέλευσης, την απαγόρευση της διαδήλωσης στις 
16 Μάρτη, ενώ την ίδια ώρα εξελισσόταν παράλληλη αντισυγκέ- 
ντρωση των ταγμάτων εφόδου έξω από τις καταλήψεις και στην 
κεντρική λεωφόρο της περιοχής, με τις φωτογραφικές τροπολο¬ 
γίες καθ' υπαγόρευση ενός μεγαλοκαπιταλιστή, επιδιώκεται να 
επιβληθεί ένα καθεστώς σιγής νεκροταφείου, με τη στέρηση κάθε 


δικαιώματος λόγου και αντίστασης σε αυτό. Ολ’ αυτά προαναγγέλ¬ 
λουν το νέο πρόσωπο που θα αποκτήσει η γειτονιά μας αν αφή- 
σουμε αυτό το καθεστώς να μας νικήσει. 

Το πείραμα της Νέας Φιλαδέλφειας δεν είναι διαφορετικό από 
αυτό που επιχειρείται στον Βόλο, στον Πειραιά, στα Εξάρχεια, στη 
Χαλκιδική, στις περιοχές γύρω από το Γουδή οσονούπω, καθώς 
και σε όποια άλλη γειτονιά εκβιάζεται από τις κάθε είδους απειλές 
επιχειρηματιών, οι οποίοι, ως γνωστόν, δεν ορρωδούν προ ουδε- 
νός μπροστά στην αποκόμιση του μέγιστου κέρδους. 

Ο αγώνας ενάντια στα επιχειρηματικά συμφέροντα και στον κατα¬ 
κερματισμό του Αλσους από τον μεγαλοκαπιταλιστή Μελισσανί- 
δη, που έχει στο πλευρό του κυβερνήσεις, κόμματα, ένα ολόκληρο 
σύστημα, είναι άνισος, όμως η Ιστορία δείχνει πως ο δυνατός του 
χρήματος και της εξουσίας δεν νικάει, όταν αυτοί που έχουν το 
δίκιο επιμένουν να αγωνίζονται. Γιατί αυτοί είναι οι πραγματικά δυ¬ 
νατοί, όταν συνειδητοποιούν τη δύναμή τους. 

Καλούμε τον λαό της Νέας Φιλαδέλφειας και της Νέας Χαλκηδό¬ 
νας να συνεχίσει να στέκεται πλάι σε όσους αγωνίζονται για την 
υπεράσπιση της πόλης και του Αλσους και να πάρει την υπόθεση 
στα χέρια του. Να μην ανεχτεί την επιβολή του νόμου της μαφίας 
στην περιοχή, να συνειδητοποιήσει τη δύναμή του. Να συνεχίσει 
τις αγωνιστικές παραδόσεις των πατεράδων και των παππούδων 
μας. 

Καλούμε σε αγωνιστική εγρήγορση κάθε προοδευτικό πολίτη, 
τους κατοίκους της περιοχής, όλες τις δυνάμεις του κόσμου του 
αγώνα, για να δώσουμε την τελική μάχη ενάντια στη μαφία και τα 
συμφέροντά της, χτίζοντας ένα ευρύ ενωτικό μέτωπο πάλης ενά¬ 
ντια στα επιχειρηματικά συμφέροντα. Και να νικήσουμε! 

Κανένα πρόβατο δε σώθηκε βελάζοντας 
ΑΝΤΙΣΤΑΣΗ-ΑΥΤΟΟΡΓΑΝΩΣΗ-ΑΑΛΗΑΕΓΓΥΗ 
Αυτοδιαχειριζόμενος Κοινωνικός Χώρος Στρούγκα 



